ગોલ્ડ કોસ્ટ (ઓસ્ટ્રેલિયા) – ભારતની ખ્યાતિપ્રાપ્ત બેડમિન્ટન ખેલાડી સાઈના નેહવાલને અત્રે ચોથી એપ્રિલથી 21મી કોમનવેલ્થ ગેમ્સ શરૂ થવા પૂર્વે મોટી રાહત મળી છે. એનાં પિતા હરવીર સિંહ નેહવાલનાં એક્રીડિટેશન મામલે થયેલો વિવાદ ઉકેલાઈ ગયો છે. ઈન્ડિયન ઓલિમ્પિક એસોસિએશને હરવીર સિંહને કોમનવેલ્થ ગેમ્સ વિલેજની અંદર રહેવા દેવાની મંજૂરી આપી છે. આનો અર્થ એ કે તેઓ એમની દીકરીની મેચોને સ્ટેડિયમમાં હાજર રહીને નિહાળી શકશે.